Zapisnik sastanka Vijeća učenika održanog 11. studenoga 2015. s početkom u 12:30

Na početku sastanka nastavnica M. Klarić predložila je sljedeći

Dnevni red:

1. Izvješće o provedenom natječaju Zastava i logo škole
2. Sandučić povjerenja
3. Različito

koji je prihvaćen jednoglasno.

Ad.1. Nastavnica M. Klarić pročitala je učenicima izvješće na koje nitko od učenika nije imao prigovor. također ih je uputila na izložbu radova u hodnicima škole te naglasila kako su izloženi samo oni radovi koji su ušli u uži izbor jer za sve radove, nažalost, nemamo dovoljno mjesta na školskim panoima. O nagradi za pobjednike odlučit će ravnateljica, a zahvalnice će izraditi i podijeliti nastavnica Klarić.

Ad.2. Nastavnica Klarić otvara sandučić jednom svaka dva tjedna i obavijestila je učenike kako on, za sada, ne ispunjava svoju izvornu namjenu. Naime, u sandučiću se nađe smeća (omoti čokoladica, papirići i sl.) kao i neozbiljnih poruka tipa: „xy razred se ne tušira, a xy učenik ne pere zube redovito“. Nastavnica je zamolila predstavnike u Vijeću da porazgovaraju sa svojim razredima i ponovno im naglase smisao i svrhu sandučića jer sadržaj koji se do sada nalazio tamo je u najvećem dijelu odavao dojam da učenici nisu shvatili njegovu namjenu, a to je: komunicirati anonimno s djelatnicima i vodstvom škole o problemima koji su im nepoznati,a postoje. nastavnik Ž. Đukić istaknuo je kako članovi VU-a imaju ulogu učiniti život u školi boljim te sudjelovati u rješavanju problema ili predlagati rješenja.

Ad.3. Učenici su istaknuli problem bušenja guma na biciklima kojima se učenici dovoze u školu te su zainteresirani za postavljanje dodatnih kamera nad mjestom gdje oni ostavljaju bicikle. Nastavnica Klarić će o tome razgovarati s ravnateljicom.

Predstavnici VU upoznali su nastavnicu i s ostalim problemima koji se pojavljuju kod pojedinih učenika (pušenje, krađe, pokušaji manipuliranja e-dnevnikom i sl.) o kojima će nastavnica razgovarati s ravnateljicom i pokušati naći rješenje.

Sastanak je završio u 13:15, nazočio mu je 21 učenik.

Voditeljica Vijeća učenika:

Mirela Klarić